У Вікіпедыі ёсць артыкулы пра іншых асоб з прозвішчам Флаўэрс.
**Брэндан Рычард Флаўэрс** (англ.: Brandon Flowers; 21 чэрвеня 1981, Хендэрсан, Невада, Лас-Вегас, ЗША) — вакаліст, клавішнік, аўтар музыкі і большасці тэкстаў амерыканскага рок-гурта «The Killers», з 2010 года таксама займаецца сольнай кар’ерай.

Жыццё да The Killers
--------------------

Брэндан Флаўэрз, самы малодшы з шасці дзяцей, нарадзіўся 23 чэрвеня 1981 года ў г. Хендэрсан, штат Невада (па-за межамі Лас-Вегаса) у сям’і з напалову шатландскай і літоўскай крывёй. Яго маці была хатняй гаспадыняй, а бацька працаваў у бакалейнай краме. Калі Брэндану было пяць гадоў, яго тата далучыўся да Царквы сучасных паслядоўнікаў Ісуса Хрыста. Яны пераехалі ў г. Нэфі, штат Юта, калі Флаўэрзу было восем гадоў. За год да сканчэння сярэдняй школы, ён вяртаецца ў Лас-Вегас і жыве ў сваёй цёткі.

Менавіта яго старэйшы брат Шэйн адчыніў яму дзверы ў свет музыкі. Ён паказаў яму відэакліпы гурта «The Smiths», кіно ірландскага гурта «U2» «Трашчанне і Гудзенне» (англ.: Rattle and Hum); пазнаёміў з творамі гуртоў «The Cars», «The Beatles», «The Cure»; лідара гурта «The Smiths» Стывена Морысі. У музычным плане Брэндан з’яўляецца англафілам. То бок ён прыхільнік брытанскіх музычных калектываў. Сярод іх: «New Order», «The Smiths», «Pet Shop Boys», «Depeche Mode» і «Oasis».

Ён спасылаецца на словы з песні «Вельмі нудны» (англ.: Being Boring) гурта «Pet Shop Boys», як на вельмі важную жыццёвую догму: Я ніколі не думаў, што мне калі-небудзь прыйдзецца стаць той істотай, якой я заўсёды меў намер быць (англ.: I never dreamt that I would get to be / The creature that I always meant to be). Флаўэрз таксама казаў, што «Я быў сапраўды дзіўным хлопцам, бо калі іншыя дзеці набывалі Tool і Nirvana, я набываў „The Cars" і „The Psychedelic Furs". Я быў даволі адчужаным дзіцём».

Кар’ера
-------

Кінуўшы вучобу ў каледжы, ён некаторы час працаваў калідорным у гатэлі Лас-Вегаса. У 2001 ён расстаўся са сваім сінтыпоп калектывам «Блаш Рыспонс» (англ.: Blush Response), пасля таго як адмовіўся пераехаць у Лос-Анджэлес.

Праз некаторы час, пасля наведвання канцэрта Oasis, ён разумее, што патрэбна зрабіць пераход ад сінтыпоп гурта да сапраўднага рокбэнда, і пачынае шукаць гітарыста. Ён адказаў на аб’яву Дэйва К’юнінга ў газеце, які пазначыў, акрамя іншых, «The Cure», «Oasis», «Queen», як адных з любімых гуртоў. Пазней Кьюнінг сказаў, што яго першае ўражанне аб Флаўэрзе было: «Мне здалося, у яго былі дзіўныя чаравікі… Насамрэч тыя ж, што і ў братоў Галахераў (Oasis)!». Пасля некаторых кароткачасовых бэйсістаў і ўдарнікаў, да групы далучыліся Марк Стормэр (бэйс-гітарыст) і Роні Вэнаксі (*Ванучы*) (ударнік). Так у жніўні 2002 года ўтварылася група «The Killers». Роні пазней распавядаў: «Нават маючы невялікія карлікавыя песні, Брэндан ніколі не адмаўляўся проста падняцца і пачаць працаваць. Гэта вельмі важна, калі ты пачынаеш. Колькі мы разам, увесь час Брэндан перамагае». У адпаведнасці з «Las Vegas Review-Journal» яго бацькі заўсёды падтрымлівалі яго ў імкненні стаць спеваком і былі часам адзінымі гледачамі на першапачатковых канцэртах калектыву.

Брэндан не аднойчы быў завадатарам спрэчак пасля некаторых сваіх інтэрв’ю. У асобнасці, яго словы запалілі варожасці паміж ім і гуртамі «Fall Out Boy», «The Bravery», «Panic! At the Disco». Аднак праз некаторы час Флаўэрз папрасіў прабачэння і сказаў часопісу «Spin»: «Мне б хацелася вярнуць свае словы. Гэтыя людзі проста робяць тое, што яны хочуць рабіць — зусім як я. Насамрэч я добры чалавек і я люблю іншых людзей.  Я проста вельмі самаўпэўнены. Мне ад гэтага не мець шмат гонару».

Брэндан крытыкаваў амерыканскі гурт «Green Day» за выкананне песні «Амерыканскі ідыёт». Ён казаў: «Спачатку мне здалося, што гэта было сапраўды нізка паехаць у Англію альбо на Германію і спяваць гэтую песню. Тыя дзеці ўспрымаюць гэта зусім інакш, чым Green Day гэта мае на ўвазе».

Выступленне падчас тура «Sam’s Town»; Лас Вегас, 25 жніўня 2006
Яго сцверджанне, што «Sam’s Town» будзе лепшым альбомам за папярэднія дваццаць гадоў, выклікала ў крытыкаў усмешкі. Флаўэрз адказаў на гэта, што жадае быць меней правакацыйным.

Ён распавёў часопісу «The Advocate»: «Зняважыўшы ўсіх тых людзей, зараз я разумею, што я павінен жыць і даваць жыць іншым». У красавіку 2009 Брэндан, у інтэрв’ю брытанскаму часопісу «NME» асудзіў Курта Кабейна за тое, што ён не пакідаў у рок-н-роле месца для весялосці, і таксама дадаў, што ў юнацтве жадаў збіць з п’едэсталу «Nirvana» і «Led Zeppelin».

Падчас «Brit Awards» Флаўэрз уручыў «Pet Shop Boys» узнагароду за вялікі ўклад у музыку. Пасля The Killers, Pet Shop Boys і Lady GaGa ўтраіх выканалі салянку са сваіх хітоў.

### Сольная кар’ера

У верасні 2010 года Брэндан Флаўэрз выпусціў свой дэбютны альбом «Flamingo». У Вялікабрытаніі альбом паступіў у продаж 6 верасня, у ЗША — 14 верасня. 14 чэрвеня, у шоу Zane Lowe на брытанскім Radio 1 адбылася афіцыйная радыё-прэм’ера дэбютнага сінгла Брэндана Флаўэрза. Лідар «The Killers» сам знаходзіўся ў студыі і даў невялікае інтэрв’ю Zane Lowe, у якім распавёў пра песню «Crossfire», сольную кар’еру і будучыню «The Killers». Са слоў Брэндана стала вядома, што ў запісе яму дапамагаў Роні Ванучы-малодшы. Флаўэрз падзяліўся сваімі ўражаннямі ад запісу дэбютнай сольнай пласцінкі. Брэндан адзначыў, што падчас працы над «Flamingo» яму не хапала таварышаў па гурце: «Гэта было дзіўным, працаваць без звыклага адзінства „The Killers" і ў адсутнасці падтрымкі калектыву. Вядома, мне было цікава займацца сольным альбомам, але не хапала сяброўскіх адносін. Час ад часу адчуваў сябе самотным». Таксама Флаўэрз у чарговы раз паспрабаваў супакоіць прыхільнікаў гурта і аспрэчыў чуткі пра распад каманды: «Я ўжо паспеў пагутарыць з імі, і мы вызначылі папярэднія тэрміны нашага вяртання ў студыю».

Дэбютны сольны сінгл «Crossfire» з’явіўся ў продажы на iTunes менавіта 21 чэрвеня, у дзень нараджэння лідара «The Killers».

Прэм’ера кліпа «Only The Young» адбылася 5 кастрычніка, які распрацавала Сафі Мюлер, якая працавала над амерыканскім кліпам на песню «Mr. Brightside».

Другі сольны альбом Флаўэрса выйшаў 18 мая 2015 года і атрымаў назву «The Desired Effect». Гэтак жа як і «Flamingo», альбом заняў першае месца ў брытанскім чарце UK Albums Chart.

Прыватнае жыццё
---------------

Флаўэрз ажаніўся са сваёй даўняй дзяўчынай, Таняй Брук Манблоўскі, 2 жніўня 2005 года на Гаваях. 14 ліпеня 2007 года ў іх нарадзіўся першы сын, Эмон Флаўэрз; 28 ліпеня 2009 года другі, Гана Флаўэрз. Брэндан вельмі захапляецца назіраннем за ігрой у гольф, а яго стрыечны брат, Крэйг Балоў, — прафесійны ігрок у гольф.

Флаўэрз па-ранейшаму з’яўляецца членам Царквы сучасных паслядоўнікаў Ісуса Хрыста. Яго жонка незадоўга да вяселля звярнулася да гэтай жа самай царквы. Флаўэрз казаў, што рэлігія вельмі важная для яго. Пасля ўтварэння і першых поспехаў «The Killers», ён пачаў выпіваць, хадзіць па вечарынам і рабіць іншыя рэчы, якія забароненыя яго царквой. Між тым, у 2006 ён спыніўся. Ён казаў: «Мне здаецца, зараз я адчуваю менш віны, і я таксама здаравей, чым калі-небудзь. Мая жонка цяжарная, і ўсё гэта змяняе становішча».

Флаўэрз мае значную колькасць прыхільнікаў сярод геяў. Гэта стала пастаяннай тэмай размоў на розных гей-форумах і ў інтэрв’ю. Між тым, нягледзячы на ўсе плёткі, Брэндан зацвярджае, што ён традыцыйнай арыентацыі.

Флаўэрз вядомы за свой дбайна распрацаваны і эксцэнтрычны стыль, ад стылю маладога хлопца падчас *«Hot Fuss»* да вусоў у час *«Sam’s Town»*. Яго цяперашні вобраз: куртка з фазанавымі пёрамі на плечах (*Day & Age*).

Узнагароды
----------

Флаўэрз узяў узнагароды ад часопіса «NME» як «Найлепш апрануты» і «Самы прывабны». У 2008 ён атрымаў узнагароду ад часопіса «GQ» як «Самы стыльны мужчына». У тым жа годзе «The Killers» перамаглі ў катэгорыях «Лепшы амерыканскі гурт» і «Лепшая амерыканская песня» падчас «NME Awards». У 2009 «The Killers» перамаглі ў катэгорыі «Лепшы міжнародны гурт» ізноў пры «NME Awards».

Дыскаграфія
-----------

Асноўны артыкул: **Дыскаграфія The Killers**
### Студыйныя альбомы

| Год | Назва | Максімальная пазіцыя ў чарце | Сертыфікацыі |
| --- | --- | --- | --- |
| US | AUS | CAN | GER | IRL | NED | NZ | UK | GR |
| 2010 | ***Flamingo**** Выпушчаны: 3 верасня 2010
* Лэйблы: Mercury, Island, Universal
* Фарматы: LP, CD, download
 | 8 | 5 | 9 | 8 | 3 | 4 | 6 | 1 | 3 | * UK: Залаты
* IRL: Залаты
 |
| 2015 | ***The Desired Effect**** Выпушчаны: 18 мая 2015
* Лэйблы: Mercury, Island, Vertigo, Universal
* Фарматы: LP, CD, download
 | 17 | 14 | 7 | 37 | 2 | 16 | 21 | 1 | — | * UK: Сярэбраны
 |
|

### Сінглы

| Год | Сінгл | Максімальная пазіцыя | Альбом |
| --- | --- | --- | --- |
| AUS | CAN | IRL | NLD | NZ | SWI | UK | USALT. | USROCK | USADU. |
| 2010 | «Crossfire» | 46 | 70 | 4 | 22 | 22 | 35 | 8 | 6 | 11 | 23 | *Flamingo* |
| «Only the Young» | — | — | — | 68 | — | — | 143 | — | — | — |
| 2011 | «Jilted Lovers & Broken Hearts» | — | — | — | — | — | — | — | — | — | — |
| 2015 | «Can't Deny My Love» | — | — | — | — | — | — | — | — | — | — | *The Desired Effect* |
| 2015 | «Still Want You» |  |  |  |  |  |  |  |  |  |  | *The Desired Effect* |
| 2015 | «Lonely Town» |  |  |  |  |  |  |  |  |  |  | *The Desired Effect* |
| «—» азначае, што рэліз не патрапіў у чарт |

Зноскі
------

1. ↑   Праверана 28 верасня 2020.
2. ↑  Interview Interview reprinted at Live Journal fan website.  (англ.)
3. ↑ . «SPIN.com: The Lady Killer: An Interview with the Killers' Brandon Flowers» Архівавана 16 студзеня 2008.. Spin.com Архівавана 10 мая 2009.. Published November 2004. Accessed March 3, 2008.  (англ.)
4. ↑  Craig McLean talks to the Killers' singer Brandon Flowers. *The Observer*.  (англ.)
5. ↑  No byline (October 13, 2006), «The Killers 'offended' by Green Day». NME.com (accessed March 30, 2009)  (англ.)
6. ↑  Voss, Brandon (2008-12-02), «No Shrinking Violet». *Advocate* (1020):64  (англ.)
7. ↑  Брэндан Флаўэрз: «Час ад часу адчуваў сябя самотным».
8. ↑  No byline (2005). «Killers Singer Brandon Flowers Marries Longtime Girlfriend» Архівавана 8 верасня 2006. VH1.com (accessed Oct. 14, 2006)  (англ.)
9. ↑  *ArjanWrites.com* (accessed April 12, 2006)  (англ.)
10. ↑  "Архівавана 6 кастрычніка 2017.
11. ↑  2010 Certification Awards – Gold **(нявызн.)**.  IRMA. Праверана June 3, 2010.
12. ↑  Pandora Archive - Preserving and Accessing Networked DOcumentary Resources of Australia **(нявызн.)**.  Pandora.nla.gov.au. Праверана September 18, 2010.
13. 1 2 3 4  Brandon Flowers Album & Song Chart History **(нявызн.)**. *Billboard* (7 жніўня 2010). Праверана September 18, 2010.
14. ↑  >> IRMA << Irish Charts - Singles, Albums & Compilations >> **(нявызн.)**(недаступная спасылка).  Irma.ie. Архівавана з першакрыніцы 21 верасня 2012. Праверана September 18, 2010.
15. ↑  *Steffen Hung*. Brandon Flowers - Crossfire **(нявызн.)**.  dutchcharts.nl. Праверана September 18, 2010.
16. ↑  *Steffen Hung*. Brandon Flowers - Crossfire **(нявызн.)**(недаступная спасылка).  charts.org.nz. Архівавана з першакрыніцы 29 красавіка 2012. Праверана September 18, 2010.
17. ↑  *Steffen Hung*. Brandon Flowers - Crossfire **(нявызн.)**.  hitparade.ch. Праверана September 18, 2010.

Спасылкі
--------

|  |  |
| --- | --- |
| commons: | Брэндан Флаўэрс на Вікісховішчы |

* The Killers official site, from Island Records  (англ.)
* The Killers official site (U.K.), from the Vertigo label  (англ.)
* «The Music That Changed My Life: Brandon Flowers» Архівавана 11 сакавіка 2007. Interview by Kyle Anderson, from *Spin* magazine  (англ.)
* Indie Rock Fans Website Архівавана 28 студзеня 2011.  (англ.)
* SPIN’s Brandon Flowers Interview(недаступная спасылка)  (англ.)

| ⛭The Killers |
| --- |
| 
* Брэндан Флаўэрс
* Дэйв Кенінг
* Марк Стормэр
* Роні Ванучы

 |
| Студыйныя альбомы | 
* Hot Fuss
* Sam’s Town
* Day & Age
* Battle Born
* Wonderful Wonderful

 |
| Кампіляцыі | Sawdust |
| Сінглы | 
* «Somebody Told Me»
* «Mr. Brightside»
* «All These Things That I've Done»
* «Smile Like You Mean It»
* «When You Were Young»
* «Bones»
* «A Great Big Sled»
* «Read My Mind»
* «For Reasons Unknown»
* «Shadowplay»
* «Tranquilize»
* «Don't Shoot Me Santa»
* «Human»
* «Spaceman»
* «Joseph, Better You Than Me»
* «The World We Live In»
* «A Dustland Fairytale»

 |
| Сусветныя туры | 
* «Hot Fuss Tour»
* «Sam’s Town Tour»
* «Day & Age Tour»

 |
| Іншыя артыкулы | 
* Дыскаграфія
* Узнагароды
* Marrakesh Records (Lizard King Records)
* Island Records
* «Crystal»
* Ray Suen

 |


|  |  |
| --- | --- |
| ⚙️   У сацыяльных сетках | Facebook · Myspace · X |
| Фота, відэа і аўдыё | Apple Music · Deezer · Instagram · Last.fm · Spotify · Tidal · Яндэкс Музыка · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Слоўнікі і энцыклапедыі | Notable Names Database |
| 

| Нарматыўны кантроль |
| --- |
| BNF: 162514074 · CONOR: 216985443 · GND: 135438225 · GTAA: 237376 · ISNI: 0000 0001 1494 115X · LCCN: n2007003532 · NKC: xx0077587 · VIAF: 80183865 |

 |